༄༅། །མཁས་དང་གྲུབ་པ་རྒྱ་མཚོའི་ཞེས་པ་ཟིན་བྲིས། །
མཁས་དང་གྲུབ་པ་རྒྱ་མཚོའི་ཕ་རོལ་སོན། །བརྩེ་ཆེན་ཐུགས་རྗེས་འགྲོ་ཀུན་བུ་ལྟར་
སྐྱོངས། །ཆོས་བརྒྱད་ཞེན་བྲལ་བཤད་སྒྲུབ་མངའ་ཐང་ཅན། །འཛམ་གླིང་འདི་ན་ཁོ་བོའི་
བླ་མ་ཙམ། །སྣ་ཚོགས་འགལ་འདུ་སྒྲུབ་པའི་མཁས་པ་དང༌། །མངའ་ཐང་རྒྱ་ཆེར་བསྐྱེད་
པའི་གྲུབ་ཐོབ་ལ། །དཔེ་འདིས་དགའ་བ་བསྐྱེད་པར་མི་འགྱུར་ཡང༌། །སྙིང་ནས་ཐར་པ་
འདོད་པ་ཡིད་སྤྲོའི་རྒྱུ། །སྣ་ཚོགས་ཐོས་པའི་མཐའ་རྒྱ་མ་ཆོད་རུང༌། །ལེགས་བཤད་ཆོས་
ལ་ཡི་ག་མ་ལོག་པར། །བཤད་དང་སྒྲུབ་པ་རྙེད་དཀའ་ཤེས་གྱུར་ན། །བསོད་ནམས་ལྡན་
ཞེས་ཤེས་ལྡན་སྐྱེ་བོས་གླེང་། །
འདིར་དཔལ་སྤྲུལ་རིན་པོ་ཆེའི་གསུང་རྒྱུན་ཟིན་བྲིས་ཕྲན་བུ་བྲི་བ་ལ། སྤྱིར་དལ་
འབྱོར་གྱི་མི་ལུས་རིན་པོ་ཆེ་འདི་ལྟ་བུ་རྙེད་དཀའ་ཞིང་། རྙེད་ནའང་མི་རྟག་འཆི་བའི་གཞན་
དབང་ཅན་ཡིན་པས། ད་ལྟ་ཉིད་དུ་དམ་པའི་ཆོས་ཤིག་སྒྲུབ་དགོས། དེ་ཡང་ཚེགས་ཆུང་ལ་
དོན་ཆེན་པོ་དང་ལྡན་པའི་བྱང་ཆུབ་ཀྱི་སེམས་རིན་པོ་ཆེ་འདི་ཉིད་ལ་འབད་པ་གལ་ཆེ་
གསུངས། རྣམ་པ་ཀུན་ཏུ་ནང་གི་སེམས་ལ་བལྟ་བ་གོམ་པར་གྱིས་གསུང་པ་ལྟར་རྒྱུན་དུ་
རང་རྒྱུད་ལ་བརྟགས་པར་བྱ་བ་གལ་ཆེ། སྤྱིར་སོ་སོའི་སྐྱེ་བོས་ཆོས་བཤད་པ་སེམས་ཅན་
གྱི་དོན་དངོས་སུ་འགྱུར་དཀའ་ཡང་བསམ་པ་བཟང་པོས་རང་རྒྱུད་ལ་གོམ་པའི་ཆེད་དང་།
ཁེངས་སྐྱུང་སྤྲོ་བསྐྱེད་སོགས་ཀྱི་དོན་ངེས་པར་སེམས་པའི་སྒོ་ནས་བཤད་པ་རེ་བྱས་ན་
དམ་པའི་འཆད་པའི་སྐལ་བ་ནི་ཤིན་ཏུ་བཟང་པོ་ཡིན་པས་ཅི་ནུས་ཀྱིས་འཆད་པ་གལ་ཆེ་
426

མཁས་དང་གྲུབ་་པ་པ་རྒྱ
རྒྱ་མཚོའི་ཞེས་པ་ཟིན་བྲིས།
གསུངས། ཁྱད་པར་དུ་བྱང་ཆུབ་ཀྱི་སེམས་རིན་པོ་ཆེ་སྟོན་པའི་གཞུང་རེ་ལ་འཆད་ཉན་ཅི་
ནུས་རེ་བྱས་ན་ཁམས་གསུམ་སེམས་ཅན་ཐམས་ཅད་ཀྱི་ཆོས་སྐལ་ཡིན་པས་དོན་དང་
ཕན་ཡོན་ཆེ་ལ་བཤད་དུས་རང་རྒྱུད་ལ་སྦྱོར་བ་གལ་ཆེ། འཆད་མཁན་ལ་བཟང་ངན་མེད།
ཚེ་ རབས་ཐམས་ཅད་དུ་ཉམས་ སུ་ལེན་པ་དང་སྤྱོད་པ་ལ་སློབས་པའི་དགོས་པ་ཡོད་
གསུངས། ཆོས་འཆད་པ་ལ་དད་ཟས་བྱིན་ནས་འཆད་པ་པོས་སྤྱོད་ཀྱིན་བསྡད་ན། སྤོས་
དང་མར་མེ་ལྟ་བུ་ཡིན་ཏེ་རང་རྒྱུད་ཚིག་ནས་དམྱལ་བར་སྐྱེ་ཞེས་མདོ་སྡེ་རྣམས་ལས་
གསུང་ལ། འོན་ཀྱང་གཞན་ལ་ཕན་ཏེ་ཁམས་གསུམ་སེམས་ཅན་ལ་སྟོང་གསུམ་གསེར་
གྱིས་བསྐང་ནས་བྱིན་པ་ལས་ཆོས་ཚིག་བཞི་གཅིག་བཤད་ན་ཕན་ཡོན་ཆེ་བས་རང་ཉིད་
ཚོགས་རྫོགས། ཚེ་རབས་ཐམས་ཅད་དུ་ཆོས་ཀྱི་སྣང་བ་དང་མི་འབྲལ། ཆོས་ཚིག་བཞི་
གཅིག་སྟོན་ཀྱང་ཆོས་ཐམས་ཅད་དོན་གཅིག་པར་ཤེས་ཤིང་གཞན་ལ་ཉན་པར་བསྐུལ་ཏེ་
སྟོན་ན་དཀར་ཕྱོགས་ཀྱི་རྒྱུད་གྲོལ། སེམས་ཅན་ཐམས་ཅད་ལ་སྦྱིན་པ། སངས་རྒྱས་ཐམས་
ཅད་མཆོད་པ་འོང་བ་ཡིན། ཆོས་བཤད་བསྡད་ན་ས་མ་ཞི་བ་ཡང་ཞི། ནག་ཕྱོགས་ཉམས།
དཀར་ཕྱོགས་དར། མི་མཐུན་ཕྱོགས་དང་བྲལ། མཐུན་ཕྱོགས་ཐམས་ཅད་མ་བོས་ངང་
གིས་འདུས། དེའི་ཡུལ་སྡེ་ཐམས་ཅད་དར་བ་སོགས་ཡོན་ཏན་ཆེའོ་གསུངས། ལར་དགེ་
བ་གང་སྒྲུབ་ཀྱང་འདི་ཕྱིའི་ལན་དང་རྣམ་སྨིན་ལ་རེ་ནས་བཟུང་སྟེ་ཚོང་བྱས་པ་ལྟ་བུ་ལས་
མེད། ཚེ་འདིར་ཡང་ཉམས་རྟོགས་སོགས་ལ་རེ་བ་ཆེ་ན་མི་འགྲུབ་པ་ཡིན་པས། རྒྱུན་དུ་
དགེ་བའི་བྱ་བ་སོགས་གང་ལ་ཞུགས་ཀྱང་ལན་དང་རྣམ་སྨིན་ལ་རེ་བ་མེད་པ་གལ་ཆེ་སྟེ།
དགེ་སྦྱོར་ལ་སྡུག་ཡུས་དང༌། ངས་ལྷ་ཨེ་འགྲུབ། ང་ལ་ཡོན་ཏན་ཨེ་སྐྱེ་མི་སྐྱེ་སྙམ་ནས་རེ་
བ་ཆེ་བསྡད་ན། འདྲེ་རྣམས་ཀྱིས་དེའི་ཉམས་སད་ཅིང་བློ་ལོག་པའི་ལམ་དུ་འགྲོ་བའི་ཆེད་
དུ་རྨི་ལྟས་བཟང་བཟང༌། ལྷ་མཐོང་འདྲེ་མཐོང་མངོན་ཤེས་ལུང་བསྟན་ཐར་ཐོར་བྱུང་ཚེ་
རང་རྒྱུད་ཆོས་རྣམ་དག་དང་ཇེ་འགལ་ཇེ་འགལ་ལ་སོང་བ་ནི་བདུད་འགྲུབ་པ་ཡིན་ནོ།
427

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ།
[ [n}
ངེས་པར་ཆོས་རྣམ་དག་ཞིག་ཨེ་འགྲུབ་བསམ་ན། ཆོས་ཐམས་ཅད་སྒྱུ་མ་དང༌། རྨི་ལམ་
ལྟ་བུར་ཤེས་པས་ཡི་དམ་གྱི་ལྷ་མངོན་སུམ་དུ་མཐོང་ཡང་བཟང་འདོད་དང་བྲལ་བ་ཞིག་
དགོས་པ་ཡིན། ལྷ་འདྲེ་ཐམས་ཅད་མེད་སྣང་སྒྱུ་མ་ལྟ་བུ་ལས་ཡོད་པ་མ་ཡིན་ལ། གྲུབ་
རྟགས་ངེས་པ་ནི་ཕྱིན་དྲུག་གི་མི་མཐུན་ཕྱོགས་ཇེ་ཕྲ་ལ་སོང༌། གཏོང་སེམས་སོགས་ཇེ་
བཟང་ལ་སོང་ན་རྣམ་པར་དག་པའི་གྲུབ་རྟགས་ཡིན། དེ་ལྟ་བུ་མ་བྱུང་ན་ཡི་དམ་གྱི་ལྷ་
དངོས་སུ་མཇལ་བ་ལྟ་བུ་ལའང་དོན་མེད་ན་ལྷ་འདྲེའི་འཁྲུལ་སྣང་ཐར་ཐོར་རེ་འོང་བ་ནི་
འཁྲུལ་པ་ཁོ་ན་ཡིན་མ་གཏོགས་དེ་ལ་དོན་ཅུང་ཟད་ཀྱང་མེད་གསུངས། དཔེར་ན། རིགས་
མཐུན་ལྷ་མིག་དག་པས་མཐོང༌། །ཞེས་པ་ལྟར། ལྷ་མིག་དག་པ་བསམ་གཏན་བཞི་པ་
སྐྱོན་བརྒྱད་དང་བྲལ་བ་ཞིག་གིས་མཐོང་བ་དང་། བསམ་གཏན་ཕྱི་མ་གསུམ་ཐོབ་ན་མེ་
ཆུ་རླུང་གི་གནོད་པས་ད་ལྟ་ཡང་མི་གནོད། གཟུགས་ཁམས་ན་དྲི་རོ་རེག་བྱ་གསུམ་མེད།
སྣ་ལྕེ་ལུས་གསུམ་མེད། དེས་ན་བསམ་གཏན་གྱི་སེམས་ཐོབ་ན། གཟུགས་དྲི་རོ་རེག་
གི་འདོད་པ་མེད་དགོས་པ་ཡིན། རང་རྒྱུད་ལ་ལེགས་པར་བརྟགས་ནས་བསམ་གཏན་
དངོས་གཞི་ཐོབ་མེད་ན། ལྷ་མཐོང་འདྲེ་མཐོང་ལྟ་བུ་དང༌། ཤི་ཕོའི་རྣམ་ཤེས་ལྟ་བུ་མཐོང་
ན༑ ངེས་པར་འདྲེ་བདུད་ཀྱི་ཆོ་འཕྲུལ་ཡིན་པ་ཤེས་དགོས། སློབ་གཉེར་ཅུང་ཟད་རེ་ཤེས་
པའི་དོན་པོ་ཡིན། གལ་ཏེ་བསམ་གཏན་ཐོབ་ནས་མངོན་ཤེས་རྫུ་འཕྲུལ་ཐོབ་ཀྱང་དོན་
མེད་དེ། ལྷས་བྱིན་དང་དྲང་སྲོང་རྒྱས་པ་ལྟ་བུ་ཡང་ཡོད་དེ། དེས་ན། ཁྱོད་ཀྱི་བསྟན་ལ་
ཕྱིར་ཕྱོགས་པ། །སྲིད་རྩེའི་བར་དུ་སོང་ནས་ནི། །དེ་དག་ཡང་འབྱུང་འཁོར་བ་འགྲུབ། །
ཅེས་གསུང་པ་ལྟར་རོ་གསུངས།
ཡང༌། གཉེན་ཉེ་བ་ཐམས་ཅད་ཀྱིས་གཅེས་མདོག་དགའ་མདོག་འབྲལ་མི་ཕོད་
མདོག་གི་གཡོ་ཟོལ་བྱེད་པ་ལ་ཞེན་ཅིང་ཆགས་ན་རང་ཆོས་ལམ་ལས་བཟློག་འགྲོ་བ་
ཡིན་པས་ཞེན་ཆགས་སྤང་དགོས་པ་ཡིན་ཏེ། གྲོང་དང་དགོན་པ་རི་ཁྲོད་ལ་སོགས་པ།
།
428

མཁས་དང་གྲུབ་པ་རྒྱ་མ
།་པ་རྒྱ་མཚོའི་ཞེས་པ་ཟིན་བྲིས།
གང་དུ་སྡོད་ཀྱང་དགོས་མཛའ་མི་འཚོལ་ཞིང་། །སུ་དང་འགྲོགས་ཀྱང་མི་མཛའ་མི་མཁོན་
པར། །རང་ཚུགས་འཛིན་པ་ཁོ་བོའི་སྙིང་གཏམ་ཡིན། །ཞེས་སོགས་གསུངས། རྐྱེན་ངན་
མེད་དུས་ཁ་ནས་ཆོས་སྙན་སྙན་ལེགས་ལེགས་བཤད་རྒྱུ་ཡོད་པ་ཁོ་ནས་མི་ཕན་ཆགས་
ཁྲོ་སོགས་རྐྱེན་ངན་སྟེང་དུ་བབས་དུས་གཉེན་པོ་བརྟེན་ནུས་པ་ཞིག་དགོས་གསུངས།
༈ དཀོན་བརྩེགས་ཉེ་བར་འཁོར་གྱིས་ཞུས་པ་ལས་བྱང་སེམས་ཀྱིས་ཟིན་པའི་
དགེ་སློང་ཞིག་གིས་སྔ་གྲོ་མི་བསད་པ་ལྟ་བུའི་ཕམ་ལྟུང་བྱུང་ཡང༌། དགོང་ཐུན་སྐབས་
སྨོན་སེམས་དང་མ་བྲལ་བར་བཤགས་ན་དག་སྟེ་སོར་ཆུད་པ་ཡིན། སྡོམ་རྩ་ཆད་པ་མིན་
གསུངས། ཡང་རང་གི་སེམས་ཆགས་སྡང་རྨོང་གསུམ་གྱི་བསམ་པ་ངན་པས་རྒྱུད་བསླད་དེ།
ལུས་ངག་དགེ་བར་བསྐུལ་བྱེད་མདོག །རྒྱུ་རྫས་ཀྱིས་དགེ་བ་བྱེད་མདོག་ཁ་མོ་བྱས་རུང་
ངན་སོང་ལ་མི་འགྲོ་བའི་ངེས་པ་མེད། རང་གི་སེམས་ཆགས་སྡང་རྨོང་གསུམ་དང་བསམ་
ངན་སྤངས་ཏེ་བསམ་བཟང་རེ་བྱས་ནས་བསྡད་ན་རྒྱུ་རྫས་ཀྱིས་སྐྱིད་པོ་བྱས་ནས། ལུས་
ངག་གི་དགེ་བ་སྣ་གཅིག་མ་འགྲུབ་ཀྱང་ངན་སོང་ལ་ནི་བཀྱིག་ནས་འཕང་ཡང་མི་འགྲོ་བ་
ཡིན་གསུངས། ཡང་སྐྱེ་དགུ་ཐམས་ཅད་ཀྱི་བསམ་པ་དགེ་བ་སྣ་རེ་ལ་བཀོད་ནུས་ན། དེ་ལ་
འགྲོ་དོན་ཟེར་བ་ཡིན་གྱི། གཞན་ཐར་ལམ་དུ་འུར་དེད་བྱེད་རྒྱུ་ཡོད་པ་མིན་ཏེ། ཐུབ་རྣམས
སྡིག་པ་ཆུ་ཡིས་སོགས། གསུང་པ་ལྟར་ཡིན་ན། རྒྱལ་བ་ཤཱཀྱ་ཐུབ་པ་ལས་བཟང་བའི་བླ་
མ་ཞིག་གང་ནའང་ཡོད་པ་མིན་གསུངས། སྔོན་མངའ་བདག་ཁྲི་རལ་དུས། དབང་དགེ་
འདུན་གྱིས་བྱས། དེ་གའི་གནས་བརྟན་རྣམས་ཀྱིས་བཀའ་སྡེ་སྣོད་གསུམ་ལ་བལྟས་ནས་
ཡུལ་ཁམས་ཐམས་ཅད་དར་ཞིང་རྒྱས། བདེ་ཞིང་སྐྱིད་པ་ཡིན། འདིར་རྒྱལ་རབས་མང་
ཞིག་གསུངས། དེང་གི་དུས། བླ་མ་རྣམས་ཀྱི་དབང་གྲྭ་པ་ལ་ཤོར། དེའི་དབང་ཡོན་བདག་
ལ་ཤོར། དེའི་དབང་འདྲེ་མི་མ་ཡིན་དང་། ནག་མོ་རྣམས་ལ་ཤོར། དེའི་དབང་གིས་རྒྱལ་
ཁམས་ཐམས་ཅད་སྡུག་བསྔལ་བ་ཡིན་གསུངས། ཡང་རང་གཅིག་པུར་དབེན་པའི་རི་ཁྲོད་
429

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ།
༼ཡ༽
ཞིག་ཏུ་འདུག་ནུས་ན་རྩ་བརྒྱུད་བླ་མའི་ཐུགས་མཉེས། རྒྱལ་བ་སྲས་བཅས་ཀྱི་གཤེགས་
ཤུལ་ཡང་ཡིན་ཏེ་མི་མེད་ལུང་སྟོང་འགྲོང་ནས་ལྟོ་འགྲོང་ལྷག་སྐྱོབས་ཙམ་ལ་བརྟེན་ནས་
བྱང་ཆུབ་སྒྲུབ་དགོས་པ་ཡིན་མ་གཏོགས། མི་མང་འདུ་འཛིའི་ཁྲོད་དུ་ལྟོ་གོས་གཏམ་གསུམ་
ཆོག་ཤེས་མེད་པར་བསྡད་པས་ཡོན་ཏན་མི་སྐྱེ་ཉམས་རྟོགས་མི་འཕེལ་བ་ཡིན་པས། ཚེ་
འདིའི་བྱ་བཞག་ཐམས་ཅད་ཆེ་བཞག་ཆུང་བསྐྱུར་བྱས་ཏེ། མི་མེད་རི་ཁྲོད་འགྲིམ་པར་བྱ་
དགོས། འདི་ནི་གནད་ཆེ་དོན་ཆེ་བ་ཡིན་གསུངས། ཡང་འཇིག་རྟེན་གྱི་བྱ་བ་ཐམས་ཅད་
ཅི་ཉན་གང་ཉན་བྱས་བསྡད་ན་ཚེ་ཉི་མ་ནམ་ཚ་ཆོས་འགྲོ་བ་ཡིན། ཟས་གོས་རྒྱན་དང་
གནས་ཁང་ལ་སོགས་པ་བཟང་པོ་ཞིག་གི་རེ་དོགས་ཡོད་ཕྱིན་ཆད། ཇེ་ཐུ་ཇེ་ཐུ་ལ་སོང་སྟེ་
སྟོང་གསུམ་འབྱོར་པ་ཡོད་ཀྱང་ད་དུང་སེམས་གང་དུས་མེད། རྒྱན་གོས་སོགས་མཛེས་
ལེགས་རིན་ཐང་ཅན་རྣམས་མེད་བྱས་ནས། ངན་ངོན་ཁོ་ན་འཆང་ན་ཚེག་མེད། ཞེན་པ་
ཆུང༌། སྒྲུབ་སླ་སྟེ། དངོས་པོ་བཟང་པོ་སྟེ་མཆོག་ཡིན། ཇི་ལྟར་མཛེས་པ་སྤྲོས་ཀྱང་དོན་དུ།
ཐོ་ཐོ་ལས་ཀྱང་དངོས་པོ་ངན་པ་མི་རོ་ཞིག་ལ་རྒྱན་གོས་ཀྱིས་བཀླུབ་པས་ཅི་བྱ། དེ་ལྟ་ན་
ཡང་ཞེན་པ་རྩ་བ་ནས་ཆོད་དཀའ་ཡང༌། ཧ་ཅང་ཞེན་ཏེ་གཅེས་གཅེས་ལེགས་ལེགས་མགོ་
ཡང་བཏང་བ་ལ་དགོས་པ་མི་འདུག་པས་ཅི་ནུས་ཀྱི་ཞེན་པ་བཅད། དགེ་སྦྱོར་གྱི་དཀའ་
སྤྱད་རེ་ལ་འབད་པ་གལ་ཆེ། ཚེ་འདི་ཕྱིའི་ཉེས་པ་ཐམས་ཅད་ལུས་འདི་ལ་བདག་འཛིན་
ཞེན་པ་བྱས་པ་ཁོ་ན་ལ་ལེན་པ་ཡིན་པས་མགར་བའི་ལག་ཆ་བཞིན་དུ་བེད་སྤྱོད་གྱིས་ལ་
དགེ་བ་འབད། རྗེ་བཙུན་གྱིས་ལྟོ་ཁ་ནས་སོགས་ལྟར་གསུངས།
ཡང་དམ་བཅའ་བ་ཇི་སྐད་སྨྲས་པ་བཞིན་བྱེད་པ་དང༌། སངས་རྒྱས་རྣམས་ཀྱིས་
རྗེས་སུ་བཟུང་ཞིང་བྱིན་གྱིས་རློབས་པ་དང༌། སྟོང་ཉིད་རྟོགས་པ་གསུམ་དང་ལྡན་པའི་ཚེ་
བདུད་ཀྱིས་གླགས་མི་རྙེད་གསུངས། ལར་དུས་དང་རྣམ་པ་ཀུན་ཏུ་བླ་མའི་བཀའ་དྲིན་
དྲན་དགོས། བླ་མ་བཟང་ངན་ཅི་ལྟ་བུ་ཡིན་ཡང་རུང་གི །རང་གི་རྒྱུད་ལ་ཐོས་བསམ་སྒོམ་
430

མཁས་དང་གྲུབ་པ་རྒྱ་མཚོའི་ཞེས་པ་ཟིན་བྲིས།
པའི་ཡོན་ཏན་འདི་སྐྱེས་པ་བླ་མ་འདིའི་དྲིན་ཡིན། བསམ་པ་ཡོད་ན་དེ་རྩ་བའི་བླ་མ་ཡིན།
བཀའ་དྲིན་ཅན་ཡིན་པས། བཀའ་དྲིན་དྲན་ནས་དྲིན་ལེན་བླ་མའི་བཀའ་བཞིན་སྒྲུབ་
དགོས་ཏེ། དྲིན་ལེན་སྒྲུབ་པའི་མཆོད་པ་ཕུལ། ཟེར་བ་ཡིན་པས་ཅི་ནུས་སུ་སྒྲུབ་པའི་མཆོད་
པ་ཕུལ་ཟེར་བ་ཡིན་པས། ཅི་ནུས་སུ་སྒྲུབ་པའི་མཆོད་པ་ཕུལ་ན་ཐུགས་དགོངས་རྫོགས།
རྟོགས་པ་སྐྱེ་བྱིན་རླབས་འཇུག་པ་ཡིན་ནོ། །ཞེས་སྐུ་དྲིན་འཁོར་མེད་བླ་མ་ཡིད་བཞིན་ནོར་
བུས་གསུངས་སོ། །སྙིགས་དུས་འདི་ན་རྒྱལ་བསྟན་རིན་པོ་ཆེ། །གཞན་ལ་མི་ལྟོས་
གིས་གསལ་བགྱིད་པས། །སངས་རྒྱས་ཀུན་ལས་ལྷག་པའི་ཕྲིན་ལས་ཅན། །བཀའ་དྲིན་
ཡོན་ཏན་དྲན་ནོ་བླ་མ་མཁྱེན། །འདི་རྫོགས་ཆེན་དཔལ་སྤྲུལ་རིན་པོ་ཆེས་ཆོས་ཐུན་གསུངས་པ་དེ་འཕྲལ་མཁན་
པོ་ཀུན་བཟང་དཔལ་ལྡན་གྱིས་ཟིན་ཐོ་བཏབ་པའོ། །
་རང་